《任河池漫成八句》
明代·黄公仪

衔恩西去守河池，节操承家愿未移。接籍已知生齿寡，前驱安怪吏人迟。

蛮风肯为双轓肃，昼日偏宜一鹤随。郑侠有图吾可绘，入疆何敢复言疲。

作者简介：黄公仪，字元礼。顺德人。明神宗万历三十七年（一六〇九）举人，十上公车不第。谒上犹教谕，历仕湖广武昌府同知。致政归，年八十二始卒。有《北征草》、《易轩集》、《犹川稿》及《九转佚老堂稿》、《粤州》诸草。清康熙《顺德县志》卷八有传。